Roma lipp

Roma lipp (roma keeles O styago le romengo) on romade rahvuslipp. Roma lipp ja hümn kinnitati ametlikult 8. aprillil 1971. aastal toimunud Esimesel Romade Maailmakongressil Londonis.Kati Arak, Kristina Avdonina, Eva Kuslap, Mairi Kruuts, Kerli Kõiv, Eve Miilits, Kadri-Ann Mänd, Karolin Tohv, Klarica Topper, Kristi Õunap. Uurimisaruanne "Eesti roma (mustlaste) elanikkonna olukord ja lõimumise vajadus" Tartu Ülikool 2013. Vaadatud 30. augustil 2024. 

 Sümboolika 
Lipp on jagatud kaheks väljaks – sinine (ülemine) ja roheline (alumine), mis sümboliseerivad vastavalt taevast ja maad. Lipu keskel on punane 16-kodaraga dharmatšakra, mis sümboliseerib romade arvatavat India päritolu (sarnane dharmatšakra on ka India riigilipul). 

Sanskriti keeles (millest pärineb ka roma keel) nimetati 16 kodaraga ratast "tšakraks", mis tähendab "saatust". Ratta sümboolika Indias on surma ja taassünni, pideva uuenemise igavene tsükkel: midagi, mis on romade kultuuri sügavalt imbunud, puudutades selle suhteid materiaalse vara ja lähedastega. 

Rohelist välja tõlgendatakse ka kui materiaalset ja praktilist, sinist välja vaimse valdkonnana; punane ratas tähendab hobuvankri ratast ning sümboliseerib rändamist ja liikumist. Lipu elemendid räägivad sellest, et  mustlane on terve elu teel, nii füüsiliselt või hingeliselt, kuid ka seda, et ta ei peaks unustama maiseid asju. Ratta punane värv on vere värv, mida romad valasid Teise maailmasõja ajal võitluses fašismiga, samuti genotsiidiohvrite veri, mida ajalugu ei tohiks kunagi unustada. Punane värv sümboliseerib ka tuld, mis on rändeluviisi tähtis osa. Telkimiskohas peatumine, lõkke hoidmine, koos toidu valmistamine, sööma istumine, tule ääres laulmine ja tantsimine.

 Kasutamine 
Roma lippu kasutatakse igaaastastel avalikel üritustel nagu näiteks 8. aprillil tähistatav rahvusvaheline romade päev, mis kinnitati 1990. aastal neljandal Romade Kongressil Poolas. Samuti 2. augustil, mil mälestatakse romade holokaustis (Porajmos) hukkunuid.  

2. mail 2025. aastal heiskas Itaaliast pärit kunstnik ja roma õiguste aktivist Gennaro Spinelli roma lipu Mount Everestil.

 Viited 

Kategooria:Lipud
Kategooria:Mustlased